stanford-oval/wikipedia huggingface dataset:
อำเภอชื่นชม
ประวัติ

ชื่นชมเดิมเป็นหมู่บ้านในตำบลเชียงยืน อำเภอกันทรวิชัย ปี พ.ศ. 2492 ทางราชการแยกพื้นที่ด้านทิศเหนือของตำบลเชียงยืน ได้แก่ หมู่ที่ 17–18, 24–25, 31, 37–39 และหมู่ที่ 41–46 รวม 14 หมู่บ้าน ตั้งเป็น "ตำบลชื่นชม" ต่อมาราษฎรได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลเชียงยืน โดยเสนอรวมท้องที่ตำบลเชียงยืน ตำบลหนองซอน ตำบลชื่นชม และตำบลกู่ทอง ต่อมาในปี พ.ศ. 2500 กรมการปกครองได้บรรจุเข้าแผนการจัดตั้งกิ่งอำเภอภายในปี พ.ศ. 2501 เนื่องจากการก่อสร้างที่ว่าการกิ่งอำเภอเสร็จเรียบร้อย
ในปีเดียวกันเมื่อวันที่ 9 กันยายน พ.ศ. 2501 ได้มีประกาศกระทรวงมหาดไทยให้แยกตำบลเชียงยืน ตำบลหนองซอน ตำบลชื่นชม และตำบลกู่ทอง ออกจากการปกครองของอำเภอกันทรวิชัย ตั้งเป็น กิ่งอำเภอเชียงยืน จนกระทั่งเมื่อวันที่ 10 มกราคม พ.ศ. 2502 จึงมีพระราชกฤษฎีกาฯ ยกฐานะขึ้นเป็น อำเภอเชียงยืน ตำบลชื่นชมจึงย้ายมาขึ้นกับอำเภอเชียงยืน ในปี พ.ศ. 2506 ได้แยก 4 หมู่บ้านของตำบลชื่นชม กับ 6 หมู่บ้านของตำบลเชียงยืน และ 3 หมู่บ้านของตำบลหนองซอน ตั้งเป็น ตำบลเหล่าดอกไม้
ทิศเหนือของอำเภอเชียงยืนมีการเปลี่ยนแปลงพื้นที่ ในปี พ.ศ. 2514 ได้แยก 3 หมู่บ้านของตำบลเหล่าดอกไม้ กับ 8 หมู่บ้านของตำบลหนองซอน ตั้งเป็น ตำบลดอนเงิน แยกหมู่ 4 บ้านกุดปลาดุก ของตำบลชื่นชม รวมกับอีก 9 หมู่บ้านข้างเคียง ตั้งเป็น ตำบลกุดปลาดุก และหมู่ 9 บ้านหนองกุง ของตำบลเหล่าดอกไม้ รวมกับอีก 7 หมู่บ้านข้างเคียง ตั้งเป็น ตำบลหนองกุง ในปี พ.ศ. 2533 ในปี พ.ศ. 2538 ประชาชน 4 ตำบลด้านทิศเหนือของอำเภอเชียงยืน ได้ยื่นเรื่องราวต่อกรมการปกครองให้ตั้งกิ่งอำเภอขึ้นในพื้นที่ เนื่องจากห่างไกลจากอำเภอสังกัดเดิมกว่า 20 กิโลเมตร โดยมีพื้นที่รวม 4 ตำบล 47 หมู่บ้าน ประชากร 23,816 คน และ 4,888 ครัวเรือน
ในปี พ.ศ. 2540 ทางราชการได้แบ่งเขตตำบลชื่นชม ตำบลเหล่าดอกไม้ ตำบลหนองกุง และตำบลกุดปลาดุก ออกมาเป็น กิ่งอำเภอชื่นชม ในวันที่ 1 มิถุนายน ในครั้งแรกยังไม่มีที่ทําการถาวร จึงใช้ศาลาการเปรียญวัดชัยศรี เป็นที่ทําการกิ่งอําเภอชั่วคราว และวันที่ 8 ธันวาคม พ.ศ. 2541 ทางราชการได้สนับสนุนงบประมาณก่อสร้างอาคารที่ว่าการกิ่งอําเภอเป็นการถาวร ต่อมาในวันที่ 24 สิงหาคม พ.ศ. 2550 มีพระราชกฤษฎีกายกฐานะเป็น อําเภอชื่นชม ตามโครงการเฉลิมพระเกียรติ 80 พรรษา 5 ธันวาคม พ.ศ. 2550 โดยมีผลบังคับใช้วันที่ 8 กันยายน
ต่อมาเขตองค์การบริหารส่วนตำบลกุดปลาดุกที่มีพื้นที่ 15 หมู่บ้าน ประชากร 8,205 คน และ 1,980 ครัวเรือน  กับองค์การบริหารส่วนตำบลหนองกุงที่มีพื้นที่ 10 หมู่บ้าน ประชากร 4,086 คน และ 977 ครัวเรือน มีความเจริญมากขึ้น มีรายได้พอแก่การปฏิบัติหน้าที่อันต้องทำตามที่กฎหมายกำหนดไว้ จึงยกฐานะขึ้นเป็น เทศบาลตำบลกุดปลาดุก และเทศบาลตำบลหนองกุง เป็นเทศบาลตำบลพร้อมกันในปี พ.ศ. 2552 จนถึงปัจจุบัน
การแบ่งเขตปกครอง > การปกครองส่วนภูมิภาค

อำเภอชื่นชมแบ่งเขตการปกครองย่อยออกเป็น 4 ตำบล 47 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| 1. | ชื่นชม |  |  | (Chuen Chom) |  |  | 11 หมู่บ้าน |  |
| 2. | กุดปลาดุก |  |  | (Kut Pla Duk) |  |  | 15 หมู่บ้าน |  |
| 3. | เหล่าดอกไม้ |  |  | (Lao Dok Mai) |  |  | 11 หมู่บ้าน |  |
| 4. | หนองกุง |  |  | (Nong Kung) |  |  | 10 หมู่บ้าน |  |
การแบ่งเขตปกครอง > การปกครองส่วนท้องถิ่น

ท้องที่อำเภอชื่นชมประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลกุดปลาดุก ครอบคลุมพื้นที่ตำบลกุดปลาดุกทั้งตำบล
เทศบาลตำบลหนองกุง ครอบคลุมพื้นที่ตำบลหนองกุงทั้งตำบล
องค์การบริหารส่วนตำบลชื่นชม ครอบคลุมพื้นที่ตำบลชื่นชมทั้งตำบล
องค์การบริหารส่วนตำบลเหล่าดอกไม้ ครอบคลุมพื้นที่ตำบลเหล่าดอกไม้ทั้งตำบล
สโมสรฟุตบอลมหาวิทยาลัยเกษตรศาสตร์ในฤดูกาล 2560

สโมสรฟุตบอลมหาวิทยาลัยเกษตรศาสตร์ในฤดูกาล 2560 เป็นฤดูกาลแรกของ เกษตรศาสตร์ ใน ไทยลีก 2. ฤดูกาลนี้เกษตรศาสตร์ได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
ผู้เล่นชุดหลัก

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
การแข่งขัน > ไทยลีก 2

บทความหลัก: ไทยลีก 2 ฤดูกาล 2560
การแข่งขัน > ไทยลีก 2 > ตารางคะแนน

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 11 | ระยอง เอฟซี | 32 | 10 | 8 | 14 | 55 | 56 | −1 | 38 |  |
| 12 | กระบี่ เอฟซี | 32 | 10 | 8 | 14 | 50 | 62 | −12 | 38 |  |
| 13 | เกษตรศาสตร์ เอฟซี | 32 | 8 | 13 | 11 | 61 | 72 | −11 | 37 |  |
| 14 | สมุทรสงคราม อาร์แอร์ไลน์ส (R) | 32 | 9 | 8 | 15 | 42 | 57 | −15 | 35 | ตกชั้นสู่ ไทยลีก 4 ฤดูกาล 2561 |
| 15 | ตราด เอฟซี | 32 | 9 | 10 | 13 | 49 | 59 | −10 | 34 |  |
ปรับปรุงข้อมูลล่าสุด วันที่ 21 ตุลาคม พ.ศ. 2560. แหล่งที่มา: ไทยลีก 2
กฎการจัดอันดับ: 1) คะแนน; 2) การพบกันของทั้งสองทีม; 3) ผลต่างประตู; 4) ประตูรวม;).
 ตกชั้น.
หมายเหตุ:
1 2  สถิติเฮด-ทู-เฮดทั้งหมดมีค่าเท่ากัน. ระยอง มีผลต่างประตูโดยรวมที่เหนือกว่า; ระยอง -1, กระบี่ -12.
↑  ถูกสมาคมกีฬาฟุตบอลแห่งประเทศไทยปรับตกชั้นไปสู่ไทยลีก 4 เนื่องจากไม่สามารถส่งเอกสารเกี่ยวกับคลับไลเซนซิงได้ตามเวลาที่กำหนด
↑  ถูกตัด 3 คะแนน เนื่องจากได้รับคำสั่งจากสหพันธ์ฟุตบอลนานาชาติ (ฟีฟ่า) เกี่ยวกับคำตัดสินข้อพิพาทระหว่างสโมสรและโนริฮิโระ คาวากามิ อดีตผู้เล่น
↑  ตราด มีสถิติเฮด-ทู-เฮดที่เหนือกว่า; ตราด 4 คะแนน, สงขลา ยูไนเต็ด 1 คะแนน.
การแข่งขัน > เอฟเอคัพ

บทความหลัก: ช้าง เอฟเอคัพ 2560
| 0 | 1 | 2 | 3 | 4 |
| --- | --- | --- | --- | --- |
| 21 มิถุนายน พ.ศ. 2560 รอบ 64 ทีมสุดท้าย | พีที ประจวบ | 7–0 | เกษตรศาสตร์ | ประจวบคีรีขันธ์ |
| 18:00 | Osvaldo  23' (ลูกโทษ), ลูกโทษ' สุธี  39' Aleksandar  54', 90' อภิรัตน์  69' | รายงาน |  | สนามกีฬา: สามอ่าว สเตเดียม ผู้ชมในสนาม: 199 คน ผู้ตัดสิน: ทวีป อินทร์แก้ว |
การแข่งขัน > ลีกคัพ

บทความหลัก: โตโยต้า ลีกคัพ 2560
| 0 | 1 | 2 | 3 | 4 |
| --- | --- | --- | --- | --- |
| 22 เมษายน พ.ศ. 2560 รอบเพลย์ออฟ | แอร์ฟอร์ซ เซ็นทรัล | 2–1 | เกษตรศาสตร์ | ปทุมธานี |
| 18:00 | Valdo  75' Takagi  90+3' | รายงาน | Kesley  32' | สนามกีฬา: สนามกีฬากองทัพอากาศ (ธูปะเตมีย์) ผู้ชมในสนาม: 2,251 คน ผู้ตัดสิน: พีรทัศน์ กิตติกาญจน์เมธี |
แหล่งข้อมูลอื่น

เว็บไซต์อย่างเป็นทางการสโมสรฟุตบอลมหาวิทยาลัยเกษตรศาสตร์ เก็บถาวร 2015-07-15 ที่ เวย์แบ็กแมชชีน
เว็บไซต์ไทยลีก 2 เก็บถาวร 2017-03-02 ที่ เวย์แบ็กแมชชีน
อานโตนอฟ อาน-2

อานโตนอฟ อาน-2
อานโตนอฟ อาน-2 เครื่องบินขนส่งเบา เครื่องบินปีกสองชั้น มีการแก้ไขประมาณยี่สิบรายการ เครื่องยนต์เดียวที่มี 1,000 แรงม้า ลดน้ำหนัก 5250 กก.
รายละเอียด อาน-2 > คุณสมบัติที่สำคัญ

ลูกเรือ: 2 คน
ความจุผู้โดยสาร: 12 คน
รับน้ำหนักได้: 1,500 กิโลกรัม
ความยาว: 12.40 ม
ความสูง: 5.35 ม
ปีกปีก: 18.17 m (บน), 14.23 m (ล่าง)
พื้นที่ปีก: 71.52 m2
น้ำหนักเครื่องบินขึ้น - ลงปกติ: 4660 กิโลกรัม
มวลรับส่งสูงสุด: 5250 กก
น้ำมันเชื้อเพลิงจำนวนมากในถังภายใน: 900 กก
โรงไฟฟ้า: 1 × Piston ASH-62IR 1,000 hp (735 kW)
สกรูอากาศ: В-509А-Д7, В-509А-Д7, АВ-2
เส้นผ่านศูนย์กลางสกรู: 3.60 ม
รายละเอียด อาน-2 > ลักษณะการบิน

ความเร็วในการแล่น: 185 กม. / ชม
ช่วงการปฏิบัติ: 900 กม
ระยะทางเหนือศีรษะ: 2000 กม
ความสูงของเที่ยวบินจริง: 4500 ม
ความยาวของการเร่งความเร็ว: 105 ม
ระยะเวลาในการวิ่ง: 140 เมตร
ลิงค์

airway.ru
อำเภอจอมพระ

| อำเภอจอมพระ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chom Phra
ปราสาทจอมพระ (วัดป่าปราสาท)
คำขวัญ: จอมพระเมืองเก่า เล่าลือปราสาทหิน ถิ่นงามวัฒนธรรม เลิศล้ำผ้าไหม สะอาดใสลำน้ำชี เกษตรอินทรีย์ เป็นเลิศ ก่อเกิดข้าวหอมมะลิ
แผนที่จังหวัดสุรินทร์ เน้นอำเภอจอมพระ
พิกัด: 15°7′3″N 103°36′41″E﻿ / ﻿15.11750°N 103.61139°E﻿ / 15.11750; 103.61139
ประเทศ:  ไทย
จังหวัด: สุรินทร์
พื้นที่
 • ทั้งหมด: 429.0 ตร.กม. (165.6 ตร.ไมล์)
ประชากร (2564)
 • ทั้งหมด: 58,704 คน
 • ความหนาแน่น: 136.84 คน/ตร.กม. (354.4 คน/ตร.ไมล์)
รหัสไปรษณีย์ : 32180
รหัสภูมิศาสตร์: 3204
ที่ตั้งที่ว่าการ: ที่ว่าการอำเภอจอมพระ หมู่ที่ 6 ถนนปัทมานนท์ ตำบลจอมพระ อำเภอจอมพระ จังหวัดสุรินทร์ 32180
 ส่วนหนึ่งของสารานุกรมประเทศไทย
จอมพระ เป็นอำเภอในจังหวัดสุรินทร์
ปราสาทจอมพระ (วัดป่าปราสาท)
ที่ตั้งและอาณาเขต

อำเภอจอมพระ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอท่าตูม
ทิศตะวันออก ติดต่อกับอำเภอสนมและอำเภอศีขรภูมิ
ทิศใต้ ติดต่อกับอำเภอเขวาสินรินทร์และอำเภอเมืองสุรินทร์
ทิศตะวันตก ติดต่อกับอำเภอสตึก (จังหวัดบุรีรัมย์)
ประวัติ

พื้นที่อำเภอเดิมอยู่ในเขตการปกครองของตำบลจอมพระ ตำบลบุแกรง และตำบลกระหาด อำเภอท่าตูม ต่อมาในปี พ.ศ. 2482 อำเภอเมืองสุรินทร์กับอำเภอท่าตูม ได้ปรับเปลี่ยนพื้นที่การปกครองให้เหมาะสม (ในขณะนั้น) โดยโอนพื้นที่หมู่ 16 ของตำบลบึง มาขึ้นตำบลจอมพระ กับโอนพื้นที่หมู่ 15–16,18 ของตำบลกระหาด ไปขึ้นตำบลบึง กับโอนพื้นที่หมู่ 14–20 ของตำบลเพี้ยราม มาขึ้นตำบลกระหาด กับโอนพื้นที่หมู่ 13,17,19 ของตำบลกระหาด ไปขึ้นตำบลเพี้ยราม รวมทั้งโอนพื้นที่หมู่ 14–20 (ในขณะนั้น) ของตำบลเพี้ยราม มาขึ้นตำบลกระหาด และโอนพื้นที่หมู่ 20,21 บ้านอายอง (ในตอนนั้น) ตำบลบุแกรง อำเภอท่าตูม ไปขึ้นตำบลแตล อำเภอศีขรภูมิ
ในปี พ.ศ. 2490 ได้แยกหมู่บ้านออกจากตำบลบุแกรง ตำบลจอมพระ และตำบลท่าตูม ตั้งเป็น ตำบลเมืองแก และแยกหมู่บ้านออกจากตำบลกระโพ ตำบลจอมพระ และตำบลท่าตูม ตั้งเป็น ตำบลบะ และปี พ.ศ. 2496 ได้แยกหมู่บ้านออกจากตำบลกระหาด ตั้งเป็น ตำบลเมืองลีง และแยกหมู่บ้านออกจากตำบลจอมพระ ตั้งเป็น ตำบลหนองสนิท ต่อมาเมื่อพื้นที่มีความเจริญ และเป็นที่ประชุมชนมากขึ้น จึงกำหนดเขตพื้นที่หมู่ 1,4,6 รวม 3 หมู่บ้าน ตั้งเป็น สุขาภิบาลจอมพระ พร้อมกับประกาศแยก 5 ตำบล ได้แก่ ตำบลจอมพระ ตำบลหนองสนิท ตำบลบุแกรง ตำบลกระหาด และตำบลเมืองลีง ออกเป็น กิ่งอำเภอจอมพระ ตามประกาศกระทรวงมหาดไทยลงวันที่ 21 กันยายน โดยมีผลบังคับตั้งแต่วันที่ 1 ตุลาคม พ.ศ. 2505
เนื่องจากเข้าหลักเกณฑ์การตั้งอำเภอต้องมีตำบลไม่น้อยกว่า 5 ตำบล หมู่บ้านและประชากรมาก เพียง 2 ปีกว่า ในปี พ.ศ. 2508 กิ่งอำเภอจอมพระจึงได้รับการยกฐานะขึ้นเป็น อำเภอจอมพระ โดยพระราชกฤษฎีกาเมื่อวันที่ 27 กรกฎาคม ที่มาของชื่อ "จอมพระ" นี้ ไม่สามารถค้นหาหลักฐานอ้างอิงได้แน่นอน เป็นแต่เพียงตำนานของชาวบ้านได้เล่าขานสืบต่อมา มีชนเผ่าหนึ่งขนานนามตนเองว่า "ส่วย" ได้อพยพมาจากเมืองอัตตะปือแสนปาง (ในแขวงจำปาศักดิ์ ประเทศลาวในปัจจุบัน) มาตั้งถิ่นฐานบ้านเรือนในแถบอำเภอจอมพระ บ้านจอมพระในปัจจุบัน ณ ที่แห่งนี้ ได้พบปราสาทหินศิลาแลงซึ่งมีพระพุทธรูปประดิษฐานอยู่ภายใน เมื่อได้พบสิ่งศักดิ์สิทธิ์เป็นที่เคารพบูชาเช่นนี้ ชาวบ้านจึงได้ขนานนามชื่อหมู่บ้าน "จอมพระ" และในปีเดียวกันพื้นที่หมู่ 9 (ในขณะนั้น) ของตำบลแตล อำเภอศีขรภูมิ ได้ขอย้ายมาขึ้นกับตำบลบุแกรง
อำเภอจอมพระได้จัดตั้งตำบลเพิ่มอีก 4 ตำบล โดยในปี พ.ศ. 2522 ได้แยก 11 หมู่บ้านของตำบลบุแกรง ตั้งเป็น ตำบลบ้านผือ ในปี พ.ศ. 2524 ได้แยก 6 หมู่บ้านของตำบลหนองสนิท กับ 2 หมู่บ้านของตำบลจอมพระ ตั้งเป็น ตำบลลุ่มระวี ในปี พ.ศ. 2526 ได้แยกหมู่ 11 (ในขณะนั้น) บ้านชุมแสง ของตำบลกระหาด รวมกับอีก 6 หมู่บ้าน ตั้งเป็น ตำบลชุมแสง และแยก 10 หมู่บ้านของตำบลกระหาด ตั้งเป็น ตำบลเป็นสุข ในปี พ.ศ. 2532 เป็นตำบลลำดับที่ 9 ของทางอำเภอ จนถึงปัจจุบัน
ในปี พ.ศ. 2542 พื้นที่สุขาภิบาลจอมพระมีความเจริญ เป็นที่ตั้งของสถานีตำรวจ ไปรษณีย์โทรเลข รวมทั้งศูนย์ราชการ ได้รับการยกฐานะเป็น เทศบาลตำบลจอมพระ รวมทั้งเขตตำบลบุแกรง ได้รับการจัดตั้งเป็นเทศบาลตำบลบุแกรงในปี พ.ศ. 2553 และในเขตตำบลกระหาด ได้รับการจัดตั้งเป็นเทศบาลตำบลกระหาด ในปี พ.ศ. 2554 เป็นเทศบาลตำบลลำดับที่ 3 ของทางอำเภอ
การแบ่งเขตการปกครอง > การปกครองส่วนภูมิภาค

อำเภอจอมพระแบ่งพื้นที่การปกครองออกเป็น 9 ตำบล 105 หมู่บ้าน
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. |  | จอมพระ |  | (Chom Phra) |  | 15 หมู่บ้าน |  |  |  | 6. |  | บ้านผือ |  | (Ban Phue) |  | 11 หมู่บ้าน |  |
| 2. |  | เมืองลีง |  | (Mueang Ling) |  | 18 หมู่บ้าน |  |  |  | 7. |  | ลุ่มระวี |  | (Lum Rawi) |  | 10 หมู่บ้าน |  |
| 3. |  | กระหาด |  | (Krahat) |  | 9 หมู่บ้าน |  |  |  | 8. |  | ชุมแสง |  | (Chum Saeng) |  | 7 หมู่บ้าน |  |
| 4. |  | บุแกรง |  | (Bu Kraeng) |  | 15 หมู่บ้าน |  |  |  | 9. |  | เป็นสุข |  | (Pen Suk) |  | 10 หมู่บ้าน |  |
| 5. |  | หนองสนิท |  | (Nong Sanit) |  | 10 หมู่บ้าน |  |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอจอมพระประกอบด้วยองค์กรปกครองส่วนท้องถิ่น 10 แห่ง ได้แก่
เทศบาลตำบลจอมพระ ครอบคลุมพื้นที่บางส่วนของตำบลจอมพระ
เทศบาลตำบลบุแกรง ครอบคลุมพื้นที่ตำบลบุแกรงทั้งตำบล
เทศบาลตำบลกระหาด ครอบคลุมพื้นที่ตำบลกระหาดทั้งตำบล
องค์การบริหารส่วนตำบลจอมพระ ครอบคลุมพื้นที่ตำบลจอมพระ (เฉพาะนอกเขตเทศบาลตำบลจอมพระ)
องค์การบริหารส่วนตำบลเมืองลีง ครอบคลุมพื้นที่ตำบลเมืองลีงทั้งตำบล
องค์การบริหารส่วนตำบลหนองสนิท ครอบคลุมพื้นที่ตำบลหนองสนิททั้งตำบล
องค์การบริหารส่วนตำบลบ้านผือ ครอบคลุมพื้นที่ตำบลบ้านผือทั้งตำบล
องค์การบริหารส่วนตำบลลุ่มระวี ครอบคลุมพื้นที่ตำบลลุ่มระวีทั้งตำบล
องค์การบริหารส่วนตำบลชุมแสง ครอบคลุมพื้นที่ตำบลชุมแสงทั้งตำบล
องค์การบริหารส่วนตำบลเป็นสุข ครอบคลุมพื้นที่ตำบลเป็นสุขทั้งตำบล
โรงเรียนมัธยมศึกษา

โรงเรียนจอมพระประชาสรรค์
โรงเรียนเมืองลีงวิทยา
โรงเรียนหนองสนิทวิทยา
โรงเรียนบุแกรงวิทยาคม
โรงเรียนมัธยมศึกษา > ชาวอำเภอที่มีชื่อเสียง

พระครูพัฒนสารคุณ (สอ คมฺภีรปญฺโญ) ที่ปรึกษาเจ้าคณะอำเภอจอมพระและเจ้าอาวาสวัดสัทธารมณ์ อำเภอจอมพระ จังหวัดสุรินทร์
พระครูคัมภีรธรรมวิสุทธิ์ (ทองคำ คมฺภีโร) ที่ปรึกษาเจ้าคณะตำบลระแงง,เจ้าอาวาสวัดป่าเทพประทาน ตำบลระแงง อำเภอศีขรภูมิ จังหวัดสุรินทร์
พระครูปริยัติกิจธำรง (สมหวัง อคฺคเสโน) เจ้าอาวาสวัดกลางสุรินทร์ อำเภอเมืองสุรินทร์  รองเจ้าคณะจังหวัดสุรินทร์ฝ่ายมหานิกาย
เจ้าจอม เตียวเจริญโสภา ผู้สมัคร ส.ส.พรรคพลังประชารัฐ
ดิด คิตตี้ ศิลปินคุณภาพจากค่ายเซิ้งมิวสิค เจ้าของผลงานเพลง,อยู่ผู้เดียวให้ชิน,สวดจูนพูน ,บ่ฮักกะเซาเถาะ
อิลยูชิน อิล-38

อิลยูชิน อิล-38  (Ilyushin Il-38)  อิล-38 (เมย์) เป็นเครื่องบินที่ได้รับการพัฒนามาจากเครื่องบินโดยสารเทอร์โบใบพัด 4 เครื่องยนต์แบบ อิล-18
อิล-38 เริ่มบินเป็นครั้งแรกในช่วงระหว่างปี 1967-1968 เริ่มประจำในกองทัพเรือโซเวียตในต้นปี 1970
รายละเอียด อิลยูชิน อิล-38

ผู้สร้าง โรงงานสร้างอากาศยานแห่งสหภาพโซเวียต ปัจจุบันคือบริษัทอิลยูชิน
ประเภท ลาดตระเวนทางทะเล พิสัยบินไกล เจ้าหน้าที่ 12 นาย
เครื่องยนต์ เทอร์โบใบพัด ลีฟเชนโก เอแอล-20 เอ็ม ให้กำลังเครื่องละ 4,250 แรงม้า 4 เครื่อง
กางปีก 37.4 เมตร
ยาว 39.92 เมตร
สูง 10.17 เมตร
พี้นที่ปีก 140 ตารางเมตร
น้ำหนักเปล่า 36,287 กิโลกรัม
น้ำหนักวิ่งขึ้นสูงสุด 63,500 กิโลกรัม
อัตราเร็วเดินทางขั้นสูง 645 กิโลเมตร/ชั่วโมง ที่ระยะสูง 4,570 เมตร
อัตราเร็วเดินทางปกติ 595 กิโลเมตร/ชั่วโมง ที่ระยะสูง 610 เมตร
พิสัยบินลาดตระเวน 400 กิโลเมตร/ชั่วโมง ที่ระยะสูง 610 เมตร
พิสัยบินไกลสุด 7,240 กิโลเมตร
บินทน 12 ชั่วโมง
อาวุธ ลูกระเบิดน้ำลึก ตอร์ปิโดนำวิถี ในห้องเก็บอาวุธภายในลำตัว
เกาะเซาตูแม

สำหรับเซาตูแมในความหมายอื่น ดูที่ เซาตูแม (แก้ความกำกวม)
| --- | --- |
แผนที่ประเทศเซาตูแมอีปริงซีป
ภูมิศาสตร์
ที่ตั้ง: อ่าวกินี
พิกัด: 0°14′N 6°36′E﻿ / ﻿0.233°N 6.600°E﻿ / 0.233; 6.600
กลุ่มเกาะ: คุ้งบอนนี
พื้นที่: 854 ตารางกิโลเมตร (330 ตารางไมล์)
ความยาว: 48 กม. (29.8 ไมล์)
ความกว้าง: 32 กม. (19.9 ไมล์)
ระดับสูงสุด: 2,024 ม. (6640 ฟุต)
จุดสูงสุด: ยอดเขาเซาตูแม
การปกครอง
ประเทศเซาตูแมอีปริงซีป
ประชากรศาสตร์
ประชากร: 171,856
ความหนาแน่น: 183.84/กม.2 (476.14/ตารางไมล์)
เซาตูแม
ที่ตั้งของเกาะเซาตูแมในบริเวณมหาสมุทรแอตแลนติก
ป่าบนเกาะเซาตูแม
เซาตูแม เป็นเกาะที่ใหญ่ที่สุดในประเทศเซาตูแมอีปริงซีป ตั้งอยู่ในมหาสมุทรแอตแลนติก มีพื้นที่ 854 ตารางกิโลเมตร เป็นที่ตั้งของเมืองเซาตูแม เมืองหลวงของประเทศ
หม่อมยิ่ง

| หม่อมยิ่ง |
| --- | --- |

เกิด: พระเจ้าลูกเธอ พระองค์เจ้ายิ่งเยาวลักษณ์ อรรคราชสุดา 21 มกราคม พ.ศ. 2395 พระบรมมหาราชวัง อาณาจักรสยาม
เสียชีวิต: พ.ศ. 2429 (ราว 36 ปี) พระบรมมหาราชวัง อาณาจักรสยาม
คู่สมรส: โต
บุตร: หนึ่งคน
บิดามารดา: พระบาทสมเด็จพระจอมเกล้าเจ้าอยู่หัว เจ้าจอมมารดาแพ

พิพากษาลงโทษฐาน: มีความสัมพันธ์เชิงชู้สาวกับสามัญชนในพระบรมมหาราชวัง (2429)
บทลงโทษ: ริบราชบาต, จำคุก, ถอดพระอิสริยยศ
รายละเอียด
ประเทศ: สยาม
จำคุกที่: พระบรมมหาราชวัง
 
หม่อมยิ่ง พระนามเดิม พระเจ้าพี่นางเธอ พระองค์เจ้ายิ่งเยาวลักษณ์ อรรคราชสุดา (21 มกราคม พ.ศ. 2395 — พ.ศ. 2429) เป็นพระราชธิดาพระองค์ใหญ่ในพระบาทสมเด็จพระจอมเกล้าเจ้าอยู่หัว อันประสูติแต่เจ้าจอมมารดาแพ
พ.ศ. 2429 พระองค์เจ้ายิ่งเยาวลักษณ์ถูกถอดจากฐานันดรศักดิ์แห่งพระราชวงศ์ และออกพระนามว่า หม่อมยิ่ง แทน หลังมีเรื่องอื้อฉาวเนื่องจากทรงตั้งครรภ์กับอดีตพระภิกษุที่เคยเข้ามาบิณฑบาตในวัดพระศรีรัตนศาสดารามหลังที่ทุกคนในวังเข้าใจว่าทรงประชวรเป็นโรคท้องมาน ภายหลังพระองค์ถูกจำสนม (คุกฝ่ายใน) จนกระทั่งสิ้นพระชนม์ภายในปีเดียวกัน
พระประวัติ > พระชนม์ชีพช่วงต้น

หม่อมยิ่ง หรือ พระองค์เจ้ายิ่งเยาวลักษณ์ อรรคราชสุดา ประสูติเมื่อวันพุธที่ 21 มกราคม พ.ศ. 2395 เป็นพระราชธิดาพระองค์ที่สามในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาแพ (สกุลเดิม ธรรมสโรช) พระชนกนาถทรงเรียกว่า แม่หนูใหญ่ พระนาม ยิ่งเยาวลักษณ์ มีความหมายว่า หญิงผู้มีลักษณะงาม ส่วนชาววังออกพระนามว่า เสด็จพระองค์ใหญ่ หรือ เสด็จพระองค์ใหญ่ยิ่ง มีพระอนุชาและพระขนิษฐาร่วมมารดา ได้แก่ พระเจ้าบรมวงศ์เธอ พระองค์เจ้าพักตร์พิมลพรรณ, พระเจ้าบรมวงศ์เธอ กรมหลวงพรหมวรานุรักษ์, สมเด็จพระมหาสมณเจ้า กรมพระยาวชิรญาณวโรรส และพระเจ้าบรมวงศ์เธอ พระองค์เจ้าบัญจบเบญจมา ด้วยความที่เป็นพระราชธิดาในพระบาทสมเด็จพระจอมเกล้าเจ้าอยู่หัวพระองค์แรกที่ประสูติในเศวตฉัตร จึงปรากฏในโคลงสี่สุภาพพระนามพระราชโอรสธิดาในรัชกาลที่ 4 พระราชนิพนธ์ในพระบาทสมเด็จพระจุลจอมเกล้าเจ้าอยู่หัว ความว่า
| 0 | 1 | 2 |
| --- | --- | --- |
| ที่สามศุภลักษณล้ำ |  | ธิดา ท่านนา |
| นามยิ่งเยาวลักษณา |  | เรศแฮ |
| อีกทักษิณาวัฏกุมา- |  | ราที่ สี่แฮ |
| สุดสิ้นพระชนม์สั้น |  | แต่เบื้องยังเยาว์ |
— พระนามพระราชโอรสธิดาในรัชกาลที่ 4
พระองค์เป็นพระราชธิดาพระองค์ใหญ่ในพระบาทสมเด็จพระจอมเกล้าเจ้าอยู่หัวที่ได้รับพระราชทานสร้อยพระนามว่า "อรรคราชสุดา" แปลว่า บุตรสาวคนแรกของพระราชา ซึ่งมีพระราชธิดาเพียง 3 พระองค์ใหญ่เท่านั้นที่ได้รับพระราชทานสร้อยพระองค์ โดยอีก 2 พระองค์ ได้แก่ พระองค์เจ้าทักษิณชา นราธิราชบุตรีในเจ้าจอมมารดาจันทร์ และพระองค์เจ้าโสมาวดี ศรีรัตนราชธิดาในเจ้าจอมมารดาเที่ยง นอกจากนี้พระนามของทั้งสามพระองค์ยังสอดคล้องกันโดยเรียงตามพระชนมายุ ได้แก่  พระองค์เจ้ายิ่งเยาวลักษณ์, พระองค์เจ้าทักษิณชา และพระองค์เจ้าโสมาวดี ซึ่งถือเป็นกลุ่มพระราชธิดาที่ใกล้ชิดสนิทสนมกับพระราชบิดามากกว่าพระราชธิดาพระองค์อื่น
เมื่อมีพระชันษาราว 5-7 ปี พระองค์ได้ประสบอุบัติเหตุขณะโดยเสด็จพระราชบิดา พร้อมกับพระพี่น้องอีกสามพระองค์คือ พระองค์เจ้าทักษิณชา, พระองค์เจ้าโสมาวดี และสมเด็จเจ้าฟ้าจุฬาลงกรณ์ ขณะประทับบนรถม้าพระที่นั่งเพื่อทอดพระเนตรความเรียบร้อยบริเวณใกล้พระบรมมหาราชวัง แต่เมื่อรถม้าพระที่นั่งเข้ามาตามถนนด้านประตูวิเศษไชยศรีใกล้ทางเลี้ยวไปยังวัดพระศรีรัตนศาสดาราม ม้าได้ตื่นเสียงแตรเสียงกลอง ทำให้รั้งไม่อยู่ สายบังเหียนขาดไปข้างหนึ่งรถพระที่นั่งจึงเสียการทรงตัวแล้วพลิกคว่ำลง  จากอุปัทวเหตุดังกล่าวพระบาทสมเด็จพระจอมเกล้าเจ้าอยู่หัวและพระเจ้าลูกเธอทั้งสี่ได้รับบาดเจ็บทุกพระองค์ ดังปรากฏดังนี้
“...ชายจุฬาลงกรณ์ศีรษะแตกสามแห่งแต่น้อย บางแห่งฟกบวมบ้าง ยิ่งเยาวลักษณ์เท้าเคล็ดห้อยยืนในเวลานี้ไม่ได้ ขัดยอกที่สันหลังด้วย แต่มีแผลเล็กน้อย โสมาวดีก็เป็นแผลบ้าง หลังบวมแห่งหนึ่ง... แต่ทักษิณชาป่วยมากจะเป็นอะไรทับก็สังเกตไม่ได้ หลังเท้าขวาฉีกยับเยินโลหิตตกมากทีเดียว...”
พระองค์เจ้ายิ่งเยาวลักษณ์ทรงเข้าพระราชพิธีโสกันต์เมื่อวันที่ 16-18 มีนาคม ณ พระที่นั่งดุสิตมหาปราสาท มีการจัดกระบวนแห่สมโภชและเครื่องเล่นมากมายดุจพระราชพิธีโสกันต์ใหญ่
พระประวัติ > พระราชธิดารุ่นใหญ่

พระบาทสมเด็จพระจอมเกล้าเจ้าอยู่หัว มีพระกรุณาโปรดเกล้าฯ ให้พระราชธิดาได้ทรงศึกษาเล่าเรียนวิชาการสมัยใหม่และภาษาอังกฤษ ทรงเปิดโอกาสให้พระราชบุตรทั้งหลายคบหาสมาคมกับชาวต่างประเทศทั้งหญิงชาย แอนนา ลีโอโนเวนส์ซึ่งเป็นครูสอนภาษาอังกฤษในพระบรมมหาราชวัง ประทับใจกับพระสิริโฉม พระฉวีอันงาม พระวรกายสมส่วนแบบบาง และแววพระเนตรนิ่งสงบของพระองค์เจ้ายิ่งเยาวลักษณ์ในพระชันษา 10 ปี
และเมื่อคราวพระบาทสมเด็จพระจอมเกล้าเจ้าอยู่หัวประชวรหนักใกล้เสด็จสวรรคต พระองค์เจ้ายิ่งเยาวลักษณ์ได้เข้าเฝ้าถวายการรับใช้พระชนกนาถที่พระที่นั่งภานุมาศจำรูญโดยตลอด ทั้งพยุงพระองค์ไปถ่ายพระบังคน คอยประคองพระชนกนาถเมื่อประชวรพระวาโย และคอยรับพระบรมราชโองการต่าง ๆ เช่น ไปเบิกเงินพระคลังข้างที่ ถวายพระราชโอรสที่บวชเณรในเวลานั้นจำนวน 7 พระองค์ คนละสิบชั่ง หรือเสด็จออกที่พระที่นั่งอนันตสมาคม เพื่อทูลพระอาการพระประชวรของพระบาทสมเด็จพระจอมเกล้าเจ้าอยู่หัว แก่พระเจ้าบรมวงศ์เธอ กรมขุนวรจักรธรานุภาพ สำหรับแต่งพระโอสถถวายพระบาทสมเด็จพระเจ้าอยู่หัว เป็นต้น ด้วยเหตุนี้พระบาทสมเด็จพระจอมเกล้าเจ้าอยู่หัวได้พระราชทานพระธำมรงค์เพชร ที่ถอดเป็นเข็มกลัด และกลัดคอได้ แก่พระองค์เจ้ายิ่งเยาวลักษณ์และพระองค์เจ้าโสมาวดีคนละวง และพระราชทานพระราชมรดกที่ตกทอดมาแต่สมเด็จพระเจ้าพี่นางเธอ เจ้าฟ้ากรมพระศรีสุดารักษ์ ได้แก่ อ่างทองแดงใหญ่ ตู้กระจกทาสีเขียวใบใหญ่สมัยกรุงเก่า และโถลายตุ๊กตาจีนสมัยกรุงเก่า โดยพระราชธิดาทั้งสามพระองค์คือ พระองค์เจ้ายิ่งเยาวลักษณ์ พระองค์เจ้าทักษิณชา และพระองค์เจ้าโสมาวดี ใช้วิธีจับสลากเพื่อแบ่งพระราชมรดก โดยพระองค์เจ้ายิ่งเยาวลักษณ์จับสลากได้อ่างทองแดงใหญ่
หลังจากนั้นพระบาทสมเด็จพระจอมเกล้าเจ้าอยู่หัวประชวรหนัก พระองค์เจ้ายิ่งเยาวลักษณ์ก็คอยถวายงานพัดจนกระทั่งพระชนกนาถเสด็จสวรรคตในคืนนั้น สอดคล้องเอกสารของแอนนา ลีโอโนเวนส์ที่บันทึกไว้ว่า "...นอกจากโปรดให้ตามเสด็จแล้ว ในจดหมายเหตุต่าง ๆ ก็มีบันทึกไว้ว่าพระองค์ยิ่งเยาวลักษณ์ยังเป็นลูกสาวที่ปรนนิบัติพัดวีตราบจนพระบิดาสวรรคต"
พระประวัติ > ผลสืบเนื่อง

หลังจากกรณีอันอื้อฉาวของหม่อมยิ่งเป็นต้นมานั้น พระบาทสมเด็จพระจุลจอมเกล้าเจ้าอยู่หัวทรงออกกฎมณเฑียรบาลใหม่เพิ่มขึ้นอีก 2 ข้อ เพื่อมิให้เกิดเหตุการณ์ดังกล่าวซ้ำรอยขึ้นอีก คือ พระที่จะมาเทศน์ที่วัดพระแก้วได้ต้องเป็นพระธรรมกถึก ที่มีอายุเกิน 45 ปี และเจ้านายฝ่ายในที่ได้รับพระบรมราชานุญาตให้ออกมาฟังเทศน์ที่วัดพระแก้วได้ ต้องเป็นสตรีสูงอายุที่มีอายุมากกว่า 40 ดังปรากฏข้อความในพระราชบัญญัติเกี่ยวกับพระภิกษุสงฆ์และพระราชสำนักฝ่ายใน ความว่า
"ห้ามมิให้พระภิกษุสงฆ์ที่มีพรรษาต่ำกว่ายี่สิบ [หมายถึงบวชไม่ถึง 20 ปี] ห้ามมิให้เข้าในพระบรมมหาราชวังชั้นใน ส่วนฝ่ายหญิงอุบาสิกาผู้ใฝ่พระธรรมเพียงไรก็ตาม ถ้าอายุต่ำกว่า ๔๐ ปีแล้วไซร้ ห้ามมิให้ออกมาฟังเทศน์ ถืออุโบสถศีลที่วัดพระศรีรัตนศาสดารามเป็นอันขาด ประกาศมา ณ วันศุกร์ เดือน ๓ แรม ๑๑ ค่ำ ปีจอ อัฐศก ศักราช ๑๒๔๘ อันเป็นวันที่ ๖๖๔๔ ในรัชกาลปัจจุบัน"
ส่วนพระเจ้าบรมวงศ์เธอ กรมหลวงอดิศรอุดมเดชทรงแสดงความรับผิดชอบขอรับโทษกับพระบาทสมเด็จพระจุลจอมเกล้าเจ้าอยู่หัว ว่าทรงหละหลวมในหน้าที่รักษาความปลอดภัยในพระบรมมหาราชวัง เพราะโตสามารถลักลอบปีนกำแพงพระบรมมหาราชวัง เข้าไปสู่พระที่นั่งศิวาลัยมหาปราสาทได้ถึงสี่ครั้ง
มาเรีย ลอฟตัส หญิงต่างด้าวในสยาม เขียนหนังสือกราบบังคมทูลถึงพระบาทสมเด็จพระจุลจอมเกล้าเจ้าอยู่หัว เนื้อหาระบุว่าไม่อยากให้พระเจ้าแผ่นดินประหารเจ้าหญิงพระองค์นี้ และขอรับบุตรของหม่อมยิ่งไปเลี้ยงเป็นบุตรของตนเอง รวมทั้งแสดงความเห็นว่าการลงโทษผู้หญิงตามธรรมเนียมไทยนั้นเป็นการกดขี่ผู้หญิงให้อยู่ตัวคนเดียว ทำเหมือนว่าผู้หญิงไม่มีชีวิตจิตใจ เจ้านายสยามตอบกลับความเห็นของนางว่าพระเจ้าแผ่นดินตัดสินโทษประหารโดยผ่านที่ปรึกษาในพระองค์ หาใช่ใช้เพียงอารมณ์ ส่วนเรื่องการกดขี่สตรีนั้นก็ตอบกลับว่า อยากให้เห็นใจว่าเจ้าหญิงไม่ควรได้ชายต่ำศักดิ์เป็นสามีเพราะไม่เหมาะสมและไม่ควรสนับสนุน และชายผู้นั้นเคยลักลอบเข้าพระบรมมหาราชวังจึงรับโทษประหารเพราะผิดกฎหมายสยาม ส่วนหม่อมยิ่งและบุตรไม่ได้รับโทษประหารแต่อย่างใด
พระกรณียกิจ

พระองค์เจ้ายิ่งเยาวลักษณ์, พระองค์เจ้าทักษิณชา และพระองค์เจ้าโสมาวดี ซึ่งเป็นพระราชธิดารุ่นใหญ่ พระบาทสมเด็จพระจอมเกล้าเจ้าอยู่หัวมักมีพระกรุณาโปรดเกล้าฯ ให้โดยเสด็จพระราชดำเนินออกสมาคมเช่นการต้อนรับแขกเมือง ดังที่เซอร์แฮรี ออด ผู้สำเร็จราชการมลายูของอังกฤษประจำเมืองสิงคโปร์ซึ่งมีโอกาสเข้าเฝ้าพระบาทสมเด็จพระจอมเกล้าเจ้าอยู่หัวเมื่อครั้งเสด็จพระราชดำเนินทอดพระเนตรสุริยุปราคาที่ตำบลหว้ากอ จังหวัดประจวบคีรีขันธ์ เมื่อ พ.ศ. 2411 โดยเขาได้บันทึกเกี่ยวกับการออกสมาคมของราชธิดารุ่นใหญ่ ดังนี้
“...พระเจ้าลูกเธอพระองค์หญิง ๓ พระองค์ ที่มีพระชนมายุสูงกว่า [สมเด็จเจ้าฟ้าจุฬาลงกรณ์] ก็ทรงพระโฉมศุภลักษณ์ เสียแต่เสวยหมาก ถ้าไม่ย้อมพระทนต์ [ให้ดำ] ตามธรรมเนียมของชาวสยามแล้ว ต้องชมว่าเป็นสตรีที่ทรงกัลยาณีเลิศลักษณ์ทีเดียว พระกิริยามารยาทก็น่าชมและตรัสภาษาอังกฤษได้ทุกพระองค์ ขณะเมื่อท่านเจ้าเมือง [เซอร์แฮรี ออด] เข้าเฝ้าพระเจ้าแผ่นดินอยู่นั้น พระเจ้าลูกเธอทั้งพระองค์หญิงและพระองค์ชาย ได้ทรงต้อนรับพวกที่ไปกับท่านเจ้าเมืองที่ในท้องพระโรง ทรงแจกการ์ดและพระรูปถ่ายแก่พวกเหล่านั้น และทรงแสดงความหวังในที่พระเจ้าแผ่นดินจะได้เสด็จประพาสเมืองสิงคโปร์...”
และกล่าวถึงพระจริยวัตรของพระองค์ ความว่า
“...พระองค์เจ้าหญิงที่ทรงพระเจริญเป็นผู้ทรงเลี้ยงเครื่องดื่ม...”
พระเกียรติยศ

| ธรรมเนียมพระยศของ พระองค์เจ้ายิ่งเยาวลักษณ์ (พ> ศ. 2395–2429) |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

21 มกราคม พ.ศ. 2395 — 11 พฤศจิกายน พ.ศ. 2411 : พระเจ้าลูกเธอ พระองค์เจ้ายิ่งเยาวลักษณ์ อรรคราชสุดา
11 พฤศจิกายน พ.ศ. 2411 — 21 กุมภาพันธ์ พ.ศ. 2429 : พระเจ้าพี่นางเธอ พระองค์เจ้ายิ่งเยาวลักษณ์ อรรคราชสุดา
21 กุมภาพันธ์ พ.ศ. 2429 — พ.ศ. 2429 : หม่อมยิ่ง
พระเกียรติยศ > เครื่องราชอิสริยาภรณ์

พ.ศ. 2425 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน) (เรียกคืน)
พงศาวลี

หม่อมยิ่ง
หม่อมยิ่ง